
ה      ה      נ      ה      ל     ה
מנכ"לית             העירייה
טל:                 09-7649119
פקס:              09-7649389
‏ז' אייר, תשפ"ה
‏5 מאי, 2025
אסמכתא: 721299
 
הנדון:  פרוטוקול ועדת תמיכות מתאריך 29/4/25 
על סדר היום : 
דיון בבקשות תמיכה של עמותות המצויות בחריגות  שכר על פי סעיף 5 לחלק כללי בתבחינים למתן תמיכה לשנת 2025. 

חברי הועדה:
מירב הלפמן - מנכ"לית העירייה
אלון בן זקן - יועמ"ש העירייה
צחי בן אדרת - גזבר העירייה 
אורית דנאי גנדל- סגנית הגזבר
אירית יהל- רו"ח יועצת חיצונית
רחלי רם - רכזת הוועדה


דיון:
הועדה דנה במתן תמיכה לעמותות בהן מתקיימת חריגה בגובה שכר מנכ"ל ו/או מעלויות השכר של חמשת מקבלי השכר בהתייחס לתבחינים לקבלת תמיכה, חלק כללי, סעיף 5. 
העמותות: "בני עקיבא", "הצופים", "אנוש"  ו- "פעמונים", השלימו את המצאת כל המסמכים הנדרשים. 

להלן נוסח סעיף 5 לחלק הכללי בתבחינים למתן תמיכות לשנת 2025- בעמותה אשר בה עלות שכר מקבל השכר הגבוה ביותר הינו יותר מסך של 578,000  ₪ בשנת 2024 עפ"י נתונים חתומים ע"י רו"ח ו/או סה"כ עלות 5 מקבלי השכר הגבוה בשנת 2024 עפ"י נתונים חתומים ע"י רו"ח חורגת מסך של 2,310,000 ש"ח, יופחת היקף התמיכה המגיעה עפ"י התבחינים בשיעור החריגה, הגבוהה מבין השניים. ועדת התמיכות רשאית לבחון ולאשר כל מקרה שבו עלויות השכר גבוהות יותר, מנימוקים מיוחדים.
   
החלטה: 
הועדה ממליצה :
1. לפנות לעמותות הנ"ל, לשם קבלת הסברים מנומקים לעניין קיומן של חריגות לעניין השכר, כמפורט לעיל. לאחר קבלת התייחסות העמותות, הועדה תתכנס בשנית לשם קיום דיון נוסף  בבקשת התמיכה.    
2. מבלי לגרוע מהאמור לעיל, באשר לעמותות "בני עקיבא ו- "הצופים" - הועדה ממליצה לאשר מתן תמיכה מופחתת בהתאם להוראות סעיף 5 לתבחינים.. 

חברי הועדה
מירב הלפמן-מנכ"לית העירייה                         צחי בן אדרת-גזבר העירייה               עו"ד אלן בן זקן-יועמ"ש          
_______________                            _________________                  __________________

